CELEX: 62005TN0038
Language: el
Date: 2005-01-22 00:00:00
Title: Υπόθεση Τ-38/05: Προσφυγή της Agroexpansión, S.A., κατά της Επιτροπής των Ευρωπαϊκών Κοινοτήτων που ασκήθηκε στις 22 Ιανουαρίου 2005

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/43
            
         Προσφυγή της Agroexpansión, S.A., κατά της Επιτροπής των Ευρωπαϊκών Κοινοτήτων που ασκήθηκε στις 22 Ιανουαρίου 2005
   (Υπόθεση Τ-38/05)
   (2005/C 82/76)
   Γλώσσα διαδικασίας: η ισπανική
   Η Agroexpansión, S.A., με έδρα τη Μαδρίτη (Ισπανία), εκπροσωπούμενη από τους Jaime Folguera Crespo και Patrícia Vidal Martínez, δικηγόρους Μαδρίτης, άσκησε στις 22 Ιανουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   H προσφεύγουσα ζητεί από το Πρωτοδικείο:
   
               1)
            
            
               να ακυρώσει μερικώς το άρθρο 3 της αποφάσεως της Επιτροπής της 20ής Οκτωβρίου 2004 και να μειώσει το πρόστιμο που επιβλήθηκε στην Agroexpansión·
            
         
               2)
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσβαλλόμενη απόφαση στην παρούσα διαδικασία είναι η ίδια την οποία αφορά η υπόθεση Τ-24/05, Standard Commercial κ.λπ. κατά Επιτροπής (1).
   Οι λόγοι ακυρώσεως τους οποίους επικαλείται η προσφεύγουσα είναι παρόμοιοι με εκείνους που προβάλλονται στην προμνησθείσα υπόθεση (παραβίαση της αρχής της ίσης μεταχειρίσεως και παράβαση του άρθρου 23, παράγραφος 2, του κανονισμού 1/2003).
   Ειδικότερα, η προσφεύγουσα υποστηρίζει ότι η Επιτροπή κακώς έλαβε υπόψη της, κατά τον υπολογισμό του προστίμου που επέβαλε στην προσφεύγουσα, τον συνολικό κύκλο εργασιών του ομίλου επιχειρήσεων του οποίου ηγείται η DIMON INC. Άλλωστε, η Agroexpansión εντάχθηκε στον όμιλο αυτόν μόλις τον Νοέμβριο του 1997.
   Εξάλλου, η Επιτροπή δεν έλαβε υπόψη ως ελαφρυντική περίσταση το ότι η προσφεύγουσα έθεσε τέρμα στη συμμετοχή της στις επίμαχες πρακτικές μόλις έλαβε γνώση των μέτρων έρευνας της Επιτροπής.
   
      (1)  Η οποία δεν έχει ακόμα δημοσιευθεί στην ΕΕΕΚ.